|  |  |
| --- | --- |
| Studienævn for Litteraturvidenskab og  Kulturstudier | |
| **Emne:** | Referat fra møde i studienævn for Litteraturvidenskab og Kulturstudier |
| **Dato og tidspunkt:** | 4. marts 2020 kl. 10.15-12.00 |
| **Sted:** | Mødelokale Sokrates |
| **Deltagere:** | Adam Paulsen (AP), Sten Pultz Moslund (SM), Benjamin Boysen (BB), Anne Klara Bom (AB), Charlotte Kroløkke (CK), Martin Hemmje Østergaard (MØ), Signe Amalie Larsen (SL), Line Jørgensen (LJ), Signe Østergaard Christensen (SØ), Jeanet Dal (JD) |
| **Afbud fra:** | Koral Levy (KL) og Mervan Erdem (ME) |
| **Referent:** | Ingelise Nielsen (IN) |

|  |  |  |
| --- | --- | --- |
| **Dagsorden**  **1. Godkendelse af dagsorden**  Dagsordenen blev godkendt.  **2**. **Orientering om godkendt referat fra møde i studienævnet 29. januar 2020**  Referatet blev taget til efterretning.  **3. Meddelelser**  *a) Studienævnsformand*  Ingen meddelelser  *b) Studieleder Litteraturvidenskab*   * 1. Orientering om statusmøde på Uddannelsesberetning   Vi havde et fint statusmøde. Der var dog en vis uenighed mellem studieleder og institutleder om, hvorvidt Litteraturvidenskab er underbemandet. Institutlederen mente tilsyneladende, at faggruppen bag Litteraturvidenskab som udgangspunkt kun skal bestå af studielederen, og at andre lærerkræfter kan rekvireres efter behov. APs holdning er, at dette synspunkt er meget vidtgående, og at en sådan indretning vil give store problemer med den faglige udvikling. AP mente, at institutlederen skulle melde synspunktet offentligt ud. Studienævnet diskuterede spørgsmålet, og var enige om, at både af hensyn til de studerendes kontakt til aktive forskere og udviklingen af studieordningen, er det vigtigt med en faggruppe af en vis størrelse. CK gav udtryk for, at Kultur og Formidling ikke oplevede samme pres. AP indkalder til møde mellem Litteraturvidenskab og institutlederen.   * 1. Status på arbejdet med udvekslingsaftaler   Vi har fokus på, at flere studerende skal tage ud i verden, men vi har pt. ikke nok gode aftaler. Derfor er vi begyndt at udvikle på området, og der er et møde på vej i slutningen af marts/starten af april. Det er meningen at international koordinator Ella Mølgaard deltager, sammen med studiementoren og en medarbejder fra SDU International.   * 1. Orientering om Karrierereception 30. april 2020   Der vil ved dette arrangement være en del fokus på de bredere akademiske kompetencer, så de studerende fra Kulturstudier er også inviteret.   * 1. Ansættelse af tutorer   Der har været seks ansøgninger til fire stillinger.   * 1. Åbent hus   2. Vi har været til Åbent Hus for nye studerende, og fik besøg af 30-40 potentielle studerende. Det var lidt færre, end der plejer at være, men til gengæld var der omkring 50 til de to oplæg. Der var mindst 5 potentielle studerende, som spurgte til sprogkravet. Desværre kan man stadig finde dette krav, når man googler uddannelsen, og vi er bekymrede for, om det afholder nogen fra at søge.   *Studieleder Kulturstudier*   * 1. Orientering om statusmøde på Uddannelsesberetning   På vores statusmøde var der som ventet meget fokus på employabilitet, og det vil blive en vigtig del af vores nye handleplan. Da vi er blevet dimensioneret, vil tallene dog næsten med sikkerhed blive bedre. Prodekanen udfordrede os desuden i forhold til de kompetencer, som vi giver de studerende. Der var tale om, at vi måske skulle fokusere på mere praksisnære færdigheder, som f.eks. viden om excel og fundraising. Det er dog vigtigt for os, at vi leverer forskningsbaseret undervisning, så det ser vi lidt forskelligt på. Vi støtter dog op om Karriereboost, som kan give de studerende nogle af disse færdigheder i den måned, som der går efter specialet er afleveret og indtil karakteren bliver offentliggjort.   * 1. Udvekslingsaftaler   Vi arbejder også med vores udvekslingsaftaler i øjeblikket, og har f.eks. lige nu en ny aftale på vej med et tysk universitet.   * 1. Ansættelse af tutorer   Vi fik ingen ansøgere til vores tutorstillinger, men har prikket to.   * 1. Åbent hus   Vi havde også god tilslutning ved Åbent Hus-arrangementet. Vi havde bemandet standen bl.a. med studerende, og det var rigtigt godt og gav troværdighed. En tredjedel af de potentielle studerende, som besøgte os, var mænd – så det tegner godt for kønsfordelingen på uddannelsen.  *c) De studerende*   * 1. LJ spurgte til praksis om at uploade tidsplanen for reeksamen med alle navnene. Det virker lidt som at udstille folk. JD og SØ svarede, at man gør det, da nogle studerende glemmer at tilmelde sig reeksamen, og først henvender sig, når de kan se, at de ikke står på listen.   *d) Andre*   * 1. Møde i uddannelsesrådet 270220   IN orienterede om mødet: Der blev diskuteret Digital Humaniora, Projekt akademisk skriftlighed og fælles praksis for evaluering af uddannelseselementer. Især det sidste gav anledning til stor diskussion, og vil komme på igen på næste uddannelsesrådsmøde.   * 1. Dispensation til afmelding af fag, når der er brugt prøveforsøg   IN fortalte kort, at studienævnet nu har kompetence til at give dispensation til afmelding af fag, når der er brugt prøveforsøg. Det er dog i praksis meget svært (nærmest umuligt) at få en sådan dispensation, så vi venter med at se nærmere på reglerne til der er en konkret ansøgning. |  |  |
| **4. Merit og dispensationsansøgninger**  Se det lukkede referat.  **5. Sager til behandling eksamen**  Intet at behandle.  **6. Sager til behandling studieordninger**  *a) BA litt: Studiestartsprøve*  Studiestartsprøven blev godkendt.  *b) KA litt og KUL: Studiestartsprøve*  Begge kandidatuddannelsen vedtog at studiestartsprøven kun er ”Klar til kandidat”.  *c) KUL godkendelse af valgfag*  Valgfaget blev godkendt som sommerskolefag: 14 dage i august.  **7. Sager til behandling kvalitetspolitikken**  *a) LITT og KUL Studiestarten skal planlægges med udgangspunkt i evalueringer og nøgletal*  AP: Litteraturvidenskab har fået fine tilbagemeldinger på studiestarten, både i den centrale og decentrale undersøgelse. Frafaldet har desuden været noget lavere end de foregående år, så vi vil planlægge studiestarten efter de samme principper som sidste år.  CK: Kulturstudier har ligeledes fået god respons fra de studerende på studiestarten. Der har desuden været ret lavt frafald, så vi planlægger også studiestarten nogenlunde som sidste år.  *b) LITT og KUL: Liste over samarbejdspartnere*  Begge uddannelser er optaget af at have en målrettet dialog med de rette samarbejdspartnere. AP og CK vil begge lave en liste over samarbejdspartnere til næste studienævnsmøde. CK kunne desuden oplyse om, at der arbejdes på at udvide antallet af medlemmer i aftagerpanelet.  *c) Godkendelse af ansøgning til pulje for udvidelse af feedbackaktiviteter*  Der blev godkendt en ansøgning fra Sten Pultz Moslund. Anne Klara Bom ville eftersende en ansøgning, som kommer til formandsgodkendelse. Derefter indsendes begge ansøgninger til fakultetet.  **8. Sager til behandling undervisning**  *a) KUL slutevaluering plus svarprocenter for SN E19*  I faget Kulturformidling 1 efterspørges der mere struktur og større akademisk dybde. Det kernefaglige tværfag Faglig formidling er en søsterfag, men har til gengæld fået god evaluering. De studerende, som læser på Kultur og Formidling har tilsyneladende andre forventninger til faget end de, som kommer udefra. Vi har i faggruppen taget kritikken til efterretning og har ændret både titlen og målbeskrivelsen i faget i næste års studieordning.  Dernæst diskuterede studienævnet svarprocenterne på evalueringerne. Alle var enige om, at det er afgørende for svarprocenterne, at der sættes tid af i undervisningen til at evaluere. Desuden er det vigtigt, at alle bruger EVAL.  **9. Andre sager til behandling**  *a) Delegering af afgørelseskompetence til studienævnssekretær*  Delegeringen blev godkendt.  **10. Eventuelt**  Det blev besluttet, at efterårets møder skal afholdes:  26. august 10.15-12.00  30. september 10.15-12.00  4. november 10.15-12.00  16. december 10.15-12.00 |  |  |